Бір нәрсе дөңгелейді шыр айналып,

Келеді бір жеріне қайта айналып,  
Қызықты мұндай нәрсе бола ма екен,  
Отырар оны көрсе ер жайланып.  
(Сағат)  
  
Желсіз, сусыз айналған бір диірмен,

Шыққан күннен айналып бірдей жүрген.  
Қылдан нәзік мойнында бір бауы бар,  
Ақылың жетік данасың ойлап білген.  
(Сағат)

Мен көрдім күн шығыстан бір диірмен,

Түс болса тұрады екен оң бүйірден.  
Ішінде қылдан нәзік бір жібі бар,  
Ол жіпті қолы епті, кім иірген.  
(Сағат)  
  
Денесі бар, сөзі жоқ,

Аяғы жоқ жүреді.  
Күнді, түнді өлшейді,  
Екі тілді жүрегі  
Шешуін кім біледі?  
(Сағат)  
  
Сырт-сырт етіп соғады,

Кеудесінде жүрегі,  
Өзі тілсіз сөйлейді,  
Өзі жансыз жүреді.  
(Сағат)  
  
Жүруден бір талмайтын,

Күн мен түннен қалмайтын.  
(Сағат)  
  
Жаңылмайды есептен,

Аяғы жоқ жүреді.  
Сөйлей тұғын тілі жоқ,  
Уақытыңды біледі.  
Күндіз-түні жүргенмен,  
Қызымайды жүрегі,  
Су ішіп, жем жемейді,  
Сықырлайды жүрегі.  
(Сағат)  
  
Дөңгелек аяғымен жер баспайды,

Жерінен уағдалы адаспайды.  
Білімді қанша адам болса-дағы,  
Бір адам біліміне таласпайды.  
(Сағат)

МАҚАЛ МӘТЕЛДЕР

Ағайынға менменсу ағат емей немене,   
Ақылдылар айтқан сөз сағат емей немене.

Уақыт тас екеш тасты да тоздырады.

Әр нәрсе уақытымен қызықты.